
	1.
	Rīkojuma projekts
3.2. ierakstīt atzīmi par aizliegumu atsavināt nekustamo īpašumu.
	Priekšlikums
Rīkojuma projekta 3.2. apakšpunkts paredz Satiksmes ministrijai, ierakstot zemesgrāmatā nekustamo īpašumu, ierakstīt atzīmi par aizliegumu atsavināt nekustamo īpašumu.
Anotācijā norādīts, ka: "Rīkojuma projektā paredzētais valsts īpašuma tiesību aprobežojums izriet no Publiskas personas mantas atsavināšanas likuma 42.panta otrās daļas jēgas un būtības, neskatoties uz to, vai pašvaldība to ir norādījusi savā lēmumā vai nē."

Vēršam uzmanību, ka Publiskas personas mantas atsavināšanas likuma 42.panta otrās daļas trešais teikums nosaka, ka nostiprinot valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem.

Ievērojot minēto, aicinām attiecīgi izvērtēt anotācijā norādīto informāciju un to precizēt atbilstoši Atsavināšanas likuma 42.panta otrajai daļai, kā arī izvērtēt un nepieciešamības gadījumā precizēt rīkojuma projekta 3.2. apakšpunktā noteikto atbilstoši pašvaldības lēmumā noteiktajam.
 
Piedāvātā redakcija
-
	Karīna Ivanova (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā norādīts, ka: "Rail Baltica projekta ietvaros pēc zemes vienības ar kadastra apzīmējumu 8025 011 0692 0,07 ha platībā iegūšanas valsts īpašumā Satiksmes ministrijas personā tiks risināts jautājums par tās nodošanu Zemkopības ministrijas valdījumā, lai nodrošinātu Zemkopības ministrijas valdījumā esošas valsts meža zemes apsaimniekošanu un aizsardzību (zemes vienības kadastra apzīmējums 8025 011 0698), ņemot vērā, ka uz tās tiks izbūvēts Zemkopības ministrijas valdījumā esošs meža infrastruktūras objekta – meža ceļš."
Tiesiskās skaidrības nodrošināšanai aicinām skaidrot, kāpēc netiek uzreiz paredzēta minētās zemes vienības nodošana Zemkopības ministrijas valdījumā, bet gan sākumā tiek paredzēts nodot attiecīgo zemes vienību Satiksmes ministrijas valdījumā. Nepieciešamības gadījumā, aicinām atbilstoši papildināt vai precizēt anotācijā norādīto informāciju. 
Piedāvātā redakcija
-
	Karīna Ivanova (FM)



